ፀሎተ ሐሙስ በተለያዩ ሥነ ሥርዓቶች እየተከበረ ይገኛል
በኢትዮጵያ ኦርቶዶክስ ተዋህዶ አማንያን ዘንድ በየዓመቱ የሚከበረው ፀሎተ ሀሙስ በተለያዩ ስነስርአቶች እየተከበረ ይገኛል።በአሉ በጾም፣ በፀሎትና አንዱ የሌላውን እግር በማጠብ ስነ ስርዓት ነው በየቤተክርስቲያናቱ በመከበር ላይ ያለው።በተለይ እለቱ  በቅድስት ስላሴ ካቴድራል የቤተ ክርስቲያኒቱ ፓትርያርክ ብጹዕ አቡነ ማትያስን ጨምሮ ብጹአን ሊቃነ ጳጳሳት፣ ካህናትና በርካታ ምዕመናን በተገኙበት ነው ክብረ በዓሉ እየተካሄደ ያለው።በዓሉ ኢየሱስ ክርስቶስ ለሰው ልጆች ፍጹም ትህትናን ያስተማረበትና ዝቅ ብሎ እግር ያጠበበት እለት የሚታሰብበት  በመሆኑ በእምነቱ ተከታዮች ዘንድ  ልዩ ያደርገዋል።